Nuuskommentaar: Polarisasie en perspektiewe | Die Nuus in Afrikaans - Koerant.co.za
Dié naweek is ‘n bejaarde boer van Limpopo deur vyf verdagte koperkabeldiewe met pangas aangeval een teen die kop gekap. Die slagoffer het daarin geslaag om een van sy aanvallers dood te skiet, en die ander het gevlug.
Uit gisteraand se Kommentaar op RSG was dit ook duidelik dat baie politieke ontleders erg onthuts is met ‘n ANC-faksie se houding dat die grondwet ‘n struikelblok is om ‘n meerderheidswil afgedwing te kry, en dat die grondwet al meer uitgedaag en selfs geïgnoreer word. In ‘n heterogene samelewing is dit nie iets wat ligtelik mee omgegaan kan word nie.
Uit ‘n skripsie van ‘n Stellenbosse student blyk dit voorts hoe gepolariseerd menings in die land is. Op die vraag of gemeen word dat blankes swart mense se grond gesteel het, het by verre die meeste swart respondente ja gesê, en baie hiervan het baie sterk ja gestem. Dit geld in ‘n wisselende mate al swart volksgroepe in die land. Die by verre die meeste Afrikaans- en Engelssprekendes meen egter dit is nie so nie, hoewel diegene wat saam met die stelling stem oor tyd ook meer word.
Ironies, voor die Malema-verhoor begin het, het meer as sestig persent swart mense volgens ‘n peiling gemeen Malema se sing van die omstrede liedjie is haatspraak en verkeerd.